[{"text_idx": "#000006", "text": "Newyddion cyllid amnewid yr Undeb Ewropeaidd"}, {"text_idx": "#000008", "text": "Mae hi wedi bod yn haf tawel o ran cyllid amnewid yr Undeb Ewropeaidd"}, {"text_idx": "#000009", "text": "Disgwyliwyd penderfyniadau ar gyllid o ran y Gronfa Adfywio Cymunedol a Chronfa Codi\u2019r Wastad tua diwedd mis Gorffennaf ond nid ydynt wedi dod i\u2019r amlwg hyd yn hyn. Disgwylir y cyhoeddiadau yn fuan ond a fydd hyn yn rhy hwyr ar gyfer rhai mudiadau? Mae\u2019r Gronfa Adfywio Cymunedol yn rhaglen beilot un flwyddyn a feirniadwyd am ei hamserlenni tynn ac mae rhai mudiadau wedi dweud y bydd yr oedi ychwanegol hwn yn ormod iddynt a bydd cyflenwi gweithgarwch o fewn y ffenestr fer sydd ar gael yn amhosibl. Rydyn ni wedi gofyn i Lywodraeth y Deyrnas Unedig ymestyn yr amserlenni tan y flwyddyn ariannol nesaf er mwyn sicrhau bod llwyddo i gyflenwi\u2019r gweithgarwch yn fwy tebygol."}, {"text_idx": "#000010", "text": "Lansiwyd y Gronfa Perchnogaeth Gymunedol dros yr haf. Agorodd y rownd gyntaf ym mis Gorffennaf a chaeodd yn fuan ar o\u0302l hynny ym mis Awst. Hwn yw\u2019r rownd gyntaf o isafswm o 8 rownd ddilynol a disgwylir i\u2019r ail rownd agor ym mis Rhagfyr. Mae cyfyngiadau ynghlwm a\u0302\u2019r gronfa hon ond mae\u2019n cyflwyno cyfle go iawn i gymunedau gymryd perchnogaeth o asedau lleol gwerthfawr. Roedd Llywodraeth y Deyrnas Unedig yn agored wrth ddweud nad oedd yr holl fanylion yn fanwl gywir na bod yr holl atebion ar gael ar gyfer lansio\u2019r Gronfa ond bydd yn dysgu o\u2019r rownd gyntaf hon ac yn cyflwyno gwelliannau ar gyfer y rowndiau dilynol."}, {"text_idx": "#000012", "text": "Ad-drefniant Llywodraeth y Deyrnas Unedig"}, {"text_idx": "#000015", "text": "Mae CGGC ynghyd ag eraill ar draws y sector gwirfoddol yng Nghymru yn parhau i ymgysylltu a\u0302\u2019r rhai sy\u2019n gyfrifol am y cronfeydd amnewid. O ganlyniad i\u2019r ad-drefniant Cabinet, byddwn ni\u2019n ysgrifennu at Mr Gove yn gofyn am drafodaeth ffurfiol, strwythuredig rhwng ei Adran Weinidogol a\u2019r sector gwirfoddol a\u2019r sector elusennau er mwyn helpu i sicrhau\u2019r canlyniad gorau i Gymru, i\u2019n sector, ac i\u2019r unigolion a\u2019r cymunedau rydyn ni\u2019n eiriolwyr drostynt."}, {"text_idx": "#000019", "text": "Cyllid datblygu rhanbarthol ar o\u0302l gadael yr UE"}]